**मिति २०७३/०१/०६ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी**  **निकाय** | **अनुगमन गर्ने निकाय** | **समय सीमा** |
| १. | सरकारी स्तरबाट नागरिकसमक्ष प्रवाह गर्नु पर्ने कल्याणकारी विज्ञापन, आधारभूत सूचना र जानकारी सूचना तथा संचार मन्त्रालय, स्वास्थ्य मन्त्रालय, जनसंख्या तथा वातावरण मन्त्रालय तथा महिला, बालबालिका तथा समाज कल्याण मन्त्रालयले आपसमा समन्वय गरी संप्रेषण गर्ने व्यवस्था मिलाउने । | सूचना तथा संचार मन्त्रालय, स्वास्थ्य मन्त्रालय, जनसंख्या तथा वातावरण मन्त्रालय तथा महिला, बालबालिका तथा समाज कल्याण मन्त्रालय | - | प्रधानमन्त्री तथा मन्त्रिपरिषद्को कार्यालय (सामाजिक विकास शाखा) | निरन्तर |
| २. | मन्त्रालय तथा निकायहरुको कार्यसम्पादन सूचकमा समयमा प्रतिवेदन गर्ने (Timely Reporting) विषयलाई समेत सूचकमा समावेश गर्ने व्यवस्था मिलाउने। | सबै मन्त्रालयहरु तथा निकायहरु | - | प्रधानमन्त्री तथा मन्त्रिपरिषद्को कार्यालय (योजना तथा अनुगमन शाखा) | निरन्तर |
| ३. | संघीयता कार्यान्वयन तथा प्रशासन पुनर्संरचना सम्बन्धमा सम्माननीय प्रधानमन्त्रीज्यूको अध्यक्षतामा रहेको संघीयता कार्यान्वयन तथा प्रशासन पुनर्संरचना निर्देशक समिति तथा मुख्य सचिवज्यूको अध्यक्षतामा रहेको संघीयता कार्यान्वयन तथा प्रशासन पुनर्संरचना समन्वय समितिबाट गर्नु पर्ने नीतिगत निर्णय तथा निर्देशन भएमा सो सम्बन्धी विषय पठाउने व्यवस्था मिलाउने। | सम्बन्धित मन्त्रालयहरु | - | प्रधानमन्त्री तथा मन्त्रिपरिषद्को कार्यालय (प्रशासन पुनर्संरचना शाखा) | सात दिन भित्र |
| ४. | संघीयता कार्यान्वयन तथा प्रशासन पुनर्संरचना सम्बन्धी मौजुदा अवस्थाको जानकारी (Stock taking) को लागि माग गरिएको विवरण प्रधानमन्त्री तथा मन्त्रिपरिषद्को कार्यालयमा पठाउने। | सम्बन्धित सबै मन्त्रालय तथा निकायहरु | - | प्रधानमन्त्री तथा मन्त्रिपरिषद्को कार्यालय (प्रशासन पुनर्संरचना शाखा) | 2073/01/07 गते भित्र |
| ५. | परामर्शदाताको रुपमा क्षेत्रगत/ विषयगत विज्ञ नियुक्ति गर्दा अनुभव र क्षमता हेरी सचिव/सहसचिवको मातहतमा रहने गरी व्यवस्था गर्ने। | सम्बन्धित सबै मन्त्रालयहरु | - | प्रधानमन्त्री तथा मन्त्रिपरिषद्को कार्यालय | निरन्तर |
| ६. | सम्माननीय राष्ट्रपतिज्यूले व्यवस्थापिका संसद समक्ष प्रस्तुत गर्नुहुने नेपाल सरकारको नीति तथा कार्यक्रमको लागि माग गरिएको विवरण ३ (तीन) दिन भित्र प्रधानमन्त्री तथा मन्त्रिपरिषद्को कार्यालयमा तोकिएको ढाँचामा पठाउने। | सम्बन्धित सबै मन्त्रालय तथा निकायहरु | - | प्रधानमन्त्री तथा मन्त्रिपरिषद्को कार्यालय (योजना तथा अनुगमन शाखा) | 3 दिन भित्र |
| ७. | पूँजीगत खर्चको अवस्था सन्तोषजनक नदेखिएको सन्दर्भमा खर्चको प्रगति बढाउन सम्बन्धित सचिवहरुले विशेष पहल गर्ने। साथै, चालु आ.व. को अन्त सम्म जिल्लास्थित कार्यालय तथा आयोजना प्रमुखहरुको सरुवा नगर्ने। | सम्बन्धित मन्त्रालयहरु | - | प्रधानमन्त्री तथा मन्त्रिपरिषद्को कार्यालय  (आर्थिक तथा पूर्वाधार शाखा) | तत्काल |
| ८. | नेपालको संविधानको धारा ५३ मा रहेको “राज्यका निर्देशक सिद्धान्त, नीति र दायित्व कार्यान्वयनका सम्बन्धमा गरेका काम र प्राप्त उपलब्धी सहितको वार्षिक प्रतिवेदन नेपाल सरकारले राष्ट्रपति समक्ष र राष्ट्रपतिले त्यस्तो प्रतिवेदन प्रधानमन्त्री मार्फत संघीय संसद समक्ष पेश गर्ने” भन्ने व्यवस्थाका लागि सबै मन्त्रालय तथा निकायहरुले त्यस्तो कार्यको प्रगति प्रतिवेदन तयार गरी प्रधानमन्त्री तथा मन्त्रिपरिषद्को कार्यालयमा पठाउने। | सम्बन्धित मन्त्रालय तथा निकायहरु | - | प्रधानमन्त्री तथा मन्त्रिपरिषद्को कार्यालय (शान्ति समन्वय तथा शासकीय सुधार शाखा) | 2073 श्रावण मसान्त सम्म |
| ९. | गरिबी न्युनीकरणका लागि संचालन गरिएका लघु वित्त परिचालन कार्यक्रमको प्रभावकारिता अभिवृद्धिका लागि सम्बन्धित मन्त्रालयहरुले ब्याजदर पुनरावलोकन गर्ने लगायतका उपायहरु अवलम्बन गर्ने व्यवस्था मिलाउने। | सम्बन्धित मन्त्रालय तथा निकायहरु | अर्थ मन्त्रालय,  नेपाल राष्ट्र बैंक | प्रधानमन्त्री तथा मन्त्रिपरिषद्को कार्यालय (आर्थिक तथा पूर्वाधार विकास शाखा) | तत्काल |
| १०. | विभिन्न मन्त्रालय तथा निकायहरुमा हुने राजनीतिक नियुक्तिलाई व्यवस्थित गर्न प्रधानमन्त्री तथा मन्त्रिपरिषद्को कार्यालयका सचिव श्री केदारबहादुर अधिकारी संयोजकत्वमा कानून मन्त्रालय, अर्थ मन्त्रालय र उद्योग मन्त्रालयका सचिव सहितको समितिले पुनरावलोकन गरी सिफारिस सहित प्रतिवेदन पेश गर्ने। | समिति | - | - | 2073 जेठ सम्म |